
Kulgu tn 15, Kulgu tn 15a ja Kulgu tn 15b maa-ala
 detailplaneeringu  kehtestamine
1. Asjaolud ja menetluse käik
Detailplaneeringu algatamise ettepaneku esitas OÜ SKS Estonia Textile ning planeering algatati Narva Linnavolikogu 21.06.2012 otsusega nr 85. 
Planeering oli kooskõlastatud lähteseisukohtades loetletud asutustega ja isikutega.
23.01.2013 kirjaga nr 12-2/2013/63-2 teatas Ida-Viru Maavanem, et kooskõlas planeerimisseaduse § 17 lg 3 p 2 ei pea vajalikuks Kulgu tn 15, Kulgu tn 15a ja Kulgu tn 15b maa-ala detailplaneeringule täiendavate kooskõlastuste määramist.

31.01.2013 Narva Linnavalitsuse Arhitektuuri- ja Linnaplaneerimise Amet kooskõlastas DeCon OÜ poolt koostatud Kulgu tn 15, Kulgu tn 15a ja Kulgu tn 15b maa-ala detailplaneeringu (töö nr 1204).
Narva Linnavolikogu 21.02.2013 otsusega nr 18 võeti planeering vastu, jäeti keskkonnamõju strateegilise hindamise algatamata ning suunati avalikule väljapanekule. Avalikul väljapanekul 15.03. – 12.04.2013 ei esitatud ühtegi kirjalikku ettepanekut planeeringulahenduse kohta.
24.04.2013 kirjaga nr 12-2/2013/1970-2 andis Ida-Viru Maavanem järelevalve käigus detailplaneeringu lahendusele heakskiidu ja tegi ettepaneku Kulgu tn 15, Kulgu tn 15a ja Kulgu tn 15b maa-ala detailplaneering kehtestada. 
Kehtestamisele esitatud Kulgu tn 15, Kulgu tn 15a ja Kulgu tn 15b maa-ala detailplaneering on koostatud vastavuses planeerimisseaduse ja lähteülesande nõuetega. Planeeringu lahendus näeb ette planeeringualal osaliselt olemasolevate hoonete lammutamist, Kulgu tn 15, Kulgu tn 15a ja Kulgu tn 15b kruntide liitmist, 100% tootmismaa maakasutuse sihtotstarbe ja ehitusõiguse määramist kinnistu keskosale ühtse tootmishoonete kompleksi koos selle ümber uue sõidutee rajamiseks. Moodustatavale krundile on lubatud kuni nelja (4) ühekorruselise hoone ehitamine üldpindalaga kuni 8900 m² ja kõrgusega kuni 13 m. 

Parkimine on lahendatud oma krundi piirides ning planeeritavate parkimiskohtade arv on 36 kohta. Haljastuse suurim osa püüakse säilitada, uusistutust ei kavandata. Detailplaneeringuga määratakse ka tehnovõrkude asukohad.
Planeeringuala pindala on ca 1,6 ha. Detailplaneeringu maa-ala asub Narva linnas Kulgu linnaosas.
Kehtiva Narva linna tööstuspiirkonna linnaosa üldplaneeringu järgi on Kulgu tn 15 krunt 100% ärimaa, Kulgu tn 15a krunt 100% tootmismaa ning Kulgu tn 15b krunt 100% ärimaa. Kehtestatav Kulgu tn 15, Kulgu tn 15a ja Kulgu tn 15b maa-ala detailplaneering toob kaasa kehtiva Narva linna tööstuspiirkonna linnaosa üldplaneeringu muutmise ettepaneku maakasutuse juhtfunktsiooni osas kuna Kulgu tn 15, Kulgu tn 15a ja Kulgu tn 15b kinnistud liidetakse kokku ning moodustatakse üks tootmismaa sihtotstarbega krunt.

2. Õiguslikud alused      
Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Kulgu tn 15, Kulgu tn 15a ja Kulgu tn 15b maa-ala detailplaneering pindalaga ca ca 1,6 ha, DeCon OÜ töö nr 1204 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Pärast maakorraldustööde teostamist moodustatavate kruntide registreerimiseks maakatastris linnavalitsusel läbi viia vajalikud toimingud, mis on kohaliku omavalitsuse pädevuses vastavalt seaduseandlusele.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

